A càrrec dels pressupostos públics, actualment s'apliquen una sèrie de descomptes sobre el cost dels peatges a les vies de titularitat de la Generalitat de Catalunya.
Els objectius són bonificar els comportaments eficients dels usuaris i homogeneïtzar les tarifes quilomètriques en el conjunt de la xarxa.
Addicionalment, les empreses concessionàries també poden aplicar descomptes comercials a part o a la totalitat d'usuaris de la via.
Des de l'1 de gener de 2012 s'aplica un sistema de descomptes generals lligat a la mobilitat obligada i al comportament eficient dels usuaris en el conjunt de la xarxa d'autopistes de peatge de titularitat de la Generalitat de Catalunya ( Decret 427/2011, de 27 de desembre modificat pel Decret 245/2019, de 26 de novembre ).
Es tracta del d'un sistema de descomptes aplicat a l'Estat espanyol que premia els comportaments eficients (alta ocupació i baixa emissió), afavorint la compartició del vehicle i la renovació del parc.
Les tres modalitats de descomptes generals són:
Per recurrència (REC): 30% de descompte
S'aplica des del primer viatge a aquells usuaris que realitzen més de 16 viatges mensuals.
A la regió metropolitana de Barcelona s'aplica a les barreres següents:
Per vehicle d'alta ocupació (VAO): 40% de descompte
S'aplica als vehicles amb 3 o més ocupants.
Per a vehicles elèctrics 75% de descompte i de baixes emissions 30% de descompte
75% de descompte als vehicles elèctrics purs, elèctrics amb autonomia estesa, vehicles d'hidrogen.
30% de descompte als vehicles híbrids i híbrids endollables que siguin Euro 6 o superior i els vehicles de gas natural, GLP o biogàs que siguin Euro 6 o superior.
Els descomptes generals (ECO, VAO i REC) són acumulables en un mateix recorregut i usuari, fins a un màxim del 75%.
Requisits per accedir a aquests descomptes generals:
Circular amb un vehicle lleuger, de dilluns a divendres no festius.
Disposar de sistema de pagament telemàtic (TAC).
Enregistrar-se prèviament a la web ecoviaT ( www.ecoviat.com ) per acreditar el nivell d'emissions necessari per gaudir del descompte ECO.
Des de l'1 de gener de 2014, en aplicació de les mesures previstes al Pla d'Homogeneïtzació de peatges, els descomptes específics vigents a determinats trams de les vies de peatge de titularitat de la Generalitat de Catalunya per aquest concepte són els següents:
Per a tots els usuaris amb independència del mitjà de pagament:
C-16 Sant Cugat – Terrassa – Manresa: reducció del 45% de les tarifes de dilluns a divendres no festius.
Per als usuaris de vehicles lleugers amb sistema de pagament telemàtic (TAC) i sobre la tarifa aplicable de dilluns a divendres no festius:
C-32 sud, tram Castelldefels-Sitges: reducció del 30% a la barrera de Vallcarca.
C-32 sud, tram Sitges-El Vendrell: reducció del 26,5% a la barrera de Cubelles.
C-32 nord, tram Montgat– Mataró: reducció del 10% a les barreres de Vilassar, Alella i Premià.
C-16 Sant Cugat-Terrassa: reducció addicional del 18,37% a barrera de les Fonts
D'acord amb el Decret 161/2015, de 14 de juliol, a gener de 2016 van entrar en vigor els nous descomptes per a vehicles lleugers que circulin en hora punta (de dilluns a divendres no festius, de 7:00 a 10:30 h i de 17:00 a 21:00 h) i disposin de sistema de pagament telemàtic, pels moviments:
D'acord amb el Decret 71/2020, de 21 de juliol, l'1 de setembre de 2020 van entrar en vigor un nou descompte referent als vehicles lleugers que circulin durant les 24 hores del dia (de dilluns a divendres no festius) i disposin de sistema de pagament telemàtic, pels moviments:
Des de l'1 de gener de 2014, d'acord amb les mesures previstes al Pla d'Homogeneïtzació de peatges, són d'aplicació descomptes específics per adequació de la tarifa al recorregut real a determinats trams de les vies de peatge de titularitat de la Generalitat de Catalunya.
Aquests descomptes són d'aplicació tots els dies de la setmana i a tots els usuaris, independentment de la categoria del vehicle, que disposin d'un sistema de pagament telemàtic (TAC).
Els descomptes específics per aquest concepte actualment vigents són:
C-33 Barcelona-Parets del Vallès: reducció del 48,5% a l'accés de Mollet del Vallès (C-33).
C-32 sud, tram Sitges-el Vendrell: reducció de fins a un 48,7% en funció de l'entrada o sortida utilitzada en aquest tram.
C-32 nord, tram Mataró- Palafolls: reducció de fins a un 80% en funció de l'entrada o sortida utilitzada en aquest tram.
D'acord amb el Decret 161/2015, de 14 de juliol, al gener de 2016 van entrar en vigor els nous descomptes per a l'adequació al recorregut real a la C-16 entre Sant Cugat i Terrassa (recorreguts interns dels enllaços 13-21).
Aquest sistema, per a tot tipus de vehicles i tots els dies de la setmana, pot suposar segons el recorregut una reducció de fins al 80% de descompte per als usuaris amb sistema de pagament telemàtic (TAC).
A més a més, mitjançant el Decret 337/2016, de 27 de desembre, els vehicles de categoria II que circulin en hores punta (7 a 10 h i 17 a 21 h de dilluns a divendres) tenen el 50% de descompte a la barrera troncal de Sant Vicenç de Castellet en els dos sentits de circulació.
Sempre utilitzant els sistemes de pagament dinàmics autoritzats (Via-T i Satelise ).
Amb l'objectiu d'optimitzar l'ús i l'eficiència de la xarxa, millorar la seguretat viària i la fluïdesa del trànsit, la Generalitat de Catalunya ha impulsat una sèrie de mesures als corredors N-II/AP-7, N-340/AP-7 i N-240/AP-2.
Tots ells són corredors amb carreteres nacionals que registren un elevat trànsit de camions i una sinistralitat notablement més elevada que els respectius recorreguts paral·lels per les autopistes AP-7 i AP-2, vies que es configuren com una alternativa de més capacitat, seguretat i millor traçat.
En quest sentit, gràcies a acords i a la col·laboració amb el Ministeri de Foment – administració titular de les vies – així com el Servei Català de Trànsit, la Direcció General de Trànsit i les concessionàries Acesa (AP-7 / AP-2) i Aumar (AP-7 Sud) s'han previst una sèrie de restriccions al trànsit de vehicles pesants per aquestes carreteres i s'han establert recorreguts alternatius a partir de les autopistes AP-7 i AP-2, els quals són objecte de bonificació.
Els descomptes específics per aquest concepte són:
Bonificació per als vehicles pesants de la categoria "pesants 2" i que utilitzin mitjans de pagament dinàmics o telepeatge (VIA-T):
- Reducció del 50% en recorreguts interns en el tram Maçanet- la Jonquera (AP-7)
- Reducció del 35% de l'import del peatge en el recorregut sencer en trànsit entre la Jonquera sud i Maçanet de la Selva
- Reducció del 50% en recorreguts interns: en el tram de l'autopista AP-7 entre Altafulla i Vilafranca Sud; en el tram de l'autopista AP-7 entre L'Hospitalet de l'Infant i Peníscola i en el tram de l'AP -2 les Borges Blanques i El Pla de Santa Maria
- Reducció del 42,53% en recorreguts troncals no interns pel tram de l'AP-7 d'Altafulla-Vilafranca Sud, el tram de l'AP-7 Peníscola-Hospitalet de l'Infant i el tram de l'AP-2 Les Borges Blanques -El Pla de Santa Maria.
De forma addicional, s'estableix l' exempció del peatge a vehicles lleugers, en els trajectes d'anada i tornada amb origen i destinació Vilafranca sud i Vinaròs / Alcanar i amb retorn a les 24 hores següents del trànsit d'origen, amb la condició que el sistema de pagament sigui el de peatge dinàmic o telepeatge (sistema VIA T) i que l'origen del trànsit d'anada coincideixi amb la destinació del de tornada i viceversa.
Aplicació d'un 100% de descompte en el peatge del Túnel del Cadí per a a les persones físiques amb residència acreditada segons cada supòsit a qualsevol dels municipis de les comarques de la Cerdanya, el Berguedà i l'Alt Urgell en virtut de l'impacte territorial de la mobilitat en aquell àmbit.